Радослав Линковски
Молитва

chitanka.info

Господи, аз Ти се моля,

слез на Земята ни стара,

дай на безкрилите полет,

дай на нещастните вяра!

Господи, дай ми надежда

в братската обич човешка!

Болката още се сцежда

в пътя ни труден и грешен.

Господи, в мене живее

Твоят Дух мирен свободен,

вярата в Тебе ме грее,

Твоята обич ме води.

Господи днес коленича,

моля се в храма Ти светъл,

сила ми дай да обичам,

докато бие сърцето!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.